open-index/open-wikipedia-markdown huggingface dataset:
Hannu Mattila

**Hannu Mattila** (s. 23. lokakuuta 1966 Janakkala) on suomalainen entinen jääkiekkoilija.

## Ura

Mattila on Kooveen kasvatti ja pelasi joukkueessa juniorisarjojen lisäksi II- ja I-divisioonaa. Kaudeksi 1989–1990 Mattila siirtyi Ilvekseen, jossa tuli heti ensimmäisellä kaudella hopeamitali. Hän pelasi Ilveksessä kaksi kautta ennen siirtymistä Itävallan pääsarjaa ja Alppiliigaa pelanneeseen Klagenfurtiin.

Mattila palasi Ilvekseen kaudeksi 1992–1993 yhden Itävallassa vietetyn vuoden jälkeen. Hän nousi tuolloin myös Ilveksen kapteeniksi, jona toimi kahden kauden ajan.  Mattila pelasi todella tasaisesti seuraavien kausin ajan Ilveksessä, sillä Itävallasta paluunsa jälkeen hän teki seitsemänä kautena perättäin yli 30 pistettä. Mattilan tehokkain kausi oli 1996–1997, jolloin hän teki 49 ottelussa pisteet 16+27. Seuraavalla kaudella Mattila valittiin toistamiseen Ilveksen kapteeniksi. Keväällä 1998 Mattila voitti toisen SM-hopeansa. Hän lopetti uransa kauden 1998–1999 jälkeen. SM-liigassa Mattila pelasi 416 runkosarja- ja 41 pudotuspeliottelua. Pisteitä hänelle tuli runkosarjassa 109+170 ja pudotuspeleissä 7+18.

Maajoukkueessa Mattila esiintyi 15 B-maaottelussa .

Hannu Mattilan isä Tapani oli jääkiekon SM-liigan ensimmäinen puheenjohtaja. Mattilan pojat Jesper ja Julius pelaavat myös jääkiekkoa.

## Tilastot

## Lähteet
* 

### Viitteet
MM-rallikausi 1999

**MM-rallikausi 1999** oli järjestyksessään rallin maailmanmestaruussarjan 27. kausi. Kausi alkoi Monte Carlo -rallilla 17. tammikuuta ja päättyi Walesin ralliin 23. marraskuuta. Kuljettajien mestaruuden voitti Tommi Mäkinen.

## Kilpailut

## Tulokset
### Pistejärjestelmä

### Kuljettajien mestaruussarja

### Valmistajat

; Huomioita
1 2 3&nbsp;– Sijoitus televisioidulla erikoiskokeella

## Lähteet

## Aiheesta muualla
* Kausi eWRC-sivustolla
Ariel Gade

**Ariel Gade** (s. 1. toukokuuta 1997) on yhdysvaltalainen näyttelijä. Hän syntyi Kaliforniassa ja esiintyi jo vuonna 2003 televisiosarjassa *Strong Medicine*. 

Gade on nyttemmin nähty elokuvissa *Envy – kakasta asiaa* (2004), *[[Tumma vesi]]* (2005) ja *[[Aliens vs. Predator 2]]* (2008). Hän oli ehdolla Young Artist -palkinnon saajaksi vuonna 2006. 

## Aiheesta muualla
*
Kompositio

**Kompositio** voi tarkoittaa seuraavia asioita:

* Kokonaisuutta tai sen muodostamista
* Sävellystä
* Taideteoksen tai kuvan sommittelua siten, että se muodostaa ehjän kokonaisuuden
* Yhdyssanan muodostamista
* Väärää kompositiota, argumentaatiovirhettä
Painin maailmanmestaruuskilpailut 2005

**Vuoden [[2005]] [[painin maailmanmestaruuskilpailut]]** järjestettiin syyskuussa Budapestissä, Unkarissa. Kisoissa painittiin kreikkalais-roomalaista painia, vapaapainia ja naispainia kutakin seitsemässä painoluokassa.

## Mitalistit
### Kreikkalais-roomalainen paini

### Vapaapaini

### Naispaini

## Lähteet
* Foldeak.com:in painitietokanta
Jean Galfione

**Jean Galfione** (s. 9. kesäkuuta 1971 Pariisi) on ranskalainen seiväshyppääjä. Hän voitti olympiakultaa seiväshypyssä Atlantan olympialaisissa 1996. Lisäksi hän voitti pronssia Göteborgin MM-kilpailuissa 1995. Hänen ennätyksensä on tasan kuusi metriä, jonka hän hyppäsi Maebashin sisäratojen MM-kilpailuissa 1999.

## Katso myös
*Luettelo kuusi metriä ylittäneistä seiväshyppääjistä

## Lähteet

* 

## Aiheesta muualla
*
Charles Dvorak

**Charles Dvorak** (27. marraskuuta 1878 Chicago – 18. joulukuuta 1969) oli yhdysvaltalainen seiväshyppääjä. Hän voitti olympiakultaa vuoden 1904 kesäolympialaisissa olympiaennätyksellä 350,5. Aikaisempi olympiaennätys oli ollut William Hoytin ja Irving Baxterin hyppäämä 330.

## Lähteet
Harry Babcock

** Harry Stoddard Babcock** (15. joulukuuta 1890 – 15. kesäkuuta 1965) oli yhdysvaltalainen seiväshyppääjä. Hän voitti olympiakultaa vuoden 1912 kesäolympialaisissa Tukholmassa uudella olympiaennätyksellä 395. Hän paransi edellistä olympiaennätystä 24 senttimetrillä.

## Lähteet
Suleiman Kipses Simotwo

**Suleiman Kipses Simotwo** (s. 21. huhtikuuta 1980) on kenialainen kestävyysjuoksija. Pääasiassa hän kilpaili 1&nbsp;500 metrin juoksussa ja uransa viimeisinä vuosina maratonilla.

Simotwo sijoittui 1&nbsp;500 metrillä  neljänneksi ajalla 3.33,71.  hän oli kolmas ajalla 3.38,36. Valencian MM-hallikisoissa 2008 hän oli seitsemäs ajalla 3.41,04. Simotwo on urallaan voittanut yhden GP-kilpailun, 1 500 metrin juoksun Athletissima-kilpailuissa 5. heinäkuuta vuonna 2005.

Simotwo antoi huhtikuussa 2017 Wienin maratonin yhteydessä positiivisen dopingnäytteen ja sai neljän vuoden kilpailukiellon ajalle 14.7.2017–13.7.2021.

## Henkilökohtaiset ennätykset
*Ulkoradat:
**800 m: 1.45,5, Nairobi, 18. kesäkuuta 2005
**1 000 m: 2.19,31, Sondershausen, 1. syyskuuta 2004
**1 500 m: 3.31,67, Saint-Denis, 8. heinäkuuta 2006
**maili: 3.50,82, Oslo, 29. heinäkuuta 2005
**2 000 m: 4.59,06, Liège, 2. syyskuuta 2003
**3 000 m: 7.40,26, Berliini, 22. elokuuta 2010
**5 000 m: 13.36,01, Montreuil-sous-Bois, 7. kesäkuuta 2011
**puolimaraton: 1.02.50, Vitry-sur-Seine, 8. huhtikuuta 2012
**maraton: 2.08.49, Frankfurt, 25. lokakuuta 2015
*Sisäradat:
**1 000 m: 2.18,13, Gent, 24. helmikuuta, 2008
**1 500 m: 3.35,24, Stuttgart, 4. helmikuuta, 2006
**maili: 4.00,41, Liévin, 10. helmikuuta 2009
**3 000 m: 7.47,03, Pariisi, 13. helmikuuta 2009

## Lähteet
*
*http://www.the-sports.org/athletics-simotwo-suleiman-kipses-results-identity-s5-c2-b4-o79-w3029.html

### Viitteet
WWE Championship

**WWE World Heavyweight Championship** () on vanhin ja arvostetuin mestaruus World Wrestling Entertainmentissa (WWE:ssä). Ensimmäinen WWE-mestari oli Buddy Rogers. Useimmin mestaruutta on hallinnut 16-kertainen WWE-mestari John Cena. Mestaruuden nimi ei aina ole ollut WWE Championship, vaan se on vaihdellut painifirman nimen mukaan. Se yhdistyi 15. joulukuuta 2013 World Heavyweight Championship -tittelin kanssa.

## Luettelo mestareista
 Tämän hetkinen WWE Raskaansarjan maailmanmestari on Cody Rhodes .

## Katso myös
* World Heavyweight Championship
* ECW Championship

## Lähteet
* WWE Title History

### Viitteet
Jääkiekon alle 18-vuotiaiden Euroopan-mestaruuskilpailut

**Jääkiekon alle 18-vuotiaiden Euroopan-mestaruuskilpailut** oli vuosittain järjestetty arvoturnaus, jota pelattiin vuosina 1977–1998. Vuodesta 1999 kilpailut laajenivat maailmanmestaruuskisoiksi. Yhdysvallat ja Kanada tulivat mukaan turnaukseen vuosituhannen alussa.

Euroopan-mestuuden voitti jokaisena kertana joko Neuvostoliitto tai myöhemmin Venäjä, Ruotsi, Suomi tai Tšekkoslovakia. Ruotsi voitti yhteensä kahdeksan mestaruutta, Neuvostoliitto viisi, Suomi ja Tšekkoslovakia neljä sekä Venäjä yhden. Näiden maiden ulkopuolelta mitaleillekin noustiin vain kahdesti, kun Saksa voitti hopeaa vuonna 1995 ja Sveitsi pronssia vuonna 1997.

Turnauksessa oteltiin myös pääsarjaa alemmilla sarjatasoilla B-, C- ja D-sarjoissa. Toisaalta vuonna 1995 ei pelattu D-sarjaa, vaan sen tilalla pelattiin C2-sarja. Vastaavasti taas vuosina 1998–2000 pelattiin D2-sarjan turnaus.

Turnauksessa on nähty tiettävästi jääkiekon Euroopan-mestaruuskilpailujen suurinumeroisin voitto, kun huomioon otetaan kaikki ikäkaudet ja sarjatasot. Ottelussa Islantia vastaan vuonna 1998 Kazakstan teki peräti 63 maalia jättäen vastustajansa nollille.

## Mitalistit ja kisapaikkakunnat

## Mitalitaulukko

## Lähteet
*
* Suomen jääkiekkomuseo: U18 EM-kisat 1977-1998 ja U18 MM-kisat 1999-2012 
### Viitteet
Marcelo Moretto

**Marcelo Moretto de Souza** (s. 10. toukokuuta 1978) on brasilialainen jalkapalloilija, pelipaikaltaan maalivahti. 

El Doradossa, Mato Grosso do Sulissa syntynyt Moretto pelasi pitkään kotimaassaan Brasiliassa. Myöhemmin hän kuitenkin lähti Portugaliin, jossa hän pelasi muun muassa SL Benficassa vuosina 2005–2007.

Moretto lainattiin kaudeksi 2007–2008 kreikkalaiseen AEK Ateenaan.
Bob Seagren

**Robert ”Bob” Seagren** (s. 7. lokakuuta 1946 Pomona, Kalifornia) on yhdysvaltalainen seiväshyppääjä, joka voitti olympiakultaa vuoden 1968 kesäolympialaisissa. 

Seagren oli yksi maailman parhaita seiväshyppääjiä 1960-luvulla ja 1970-luvun alussa. Hän voitti muun muassa Pan-Amerikan mestaruuden vuonna 1967. Hän hyppäsi ensimmäisen maailmanennätyksensä tuloksella 532&nbsp;cm Fresnossa 14. toukokuuta 1966. Hän paransi ennätystä vuonna 1967 tulokseen 536&nbsp;cm, vuonna 1968 tulokseen 541&nbsp;cm ja vuonna 1972 tulokseen 563&nbsp;cm.

Vuonna 1968 Seagren osallistui ensimmäisiin olympialaisiinsa ja voitti kultaa tiukassa kilpailussa, jossa kolme parasta hyppääjää ylittivät saman korkeuden 540&nbsp;cm. Neljä vuotta myöhemmin Münchenissä Seagren sijoittui hopealle. Viime hetkellä ennen kilpailua tuomaristo päätti kieltää uuden Cata-tyypin seipään käytön, mikä pakotti muun muassa Seagrenin kilpailemaan varavälineillä. Itäsaksalainen Wolfgang Nordwig ei käyttänyt Cata-seivästä ja voitti kultamitalin Seagrenin sijoittuessa toiseksi. 

Seagren valmistui University of Southern Californiasta vuonna 1968 kilpaili hetken aikaa ammattilaisena. Urheilu-uransa jälkeen Seagren on tehnyt uran televisiossa ja elokuvissa näyttelijänä ja juontajana.

## Lähteet
Miinoite

**Miinoite** on tietyn- tai useantyyppisistä miinoista koostuva alueellisesti tarkkaan määrätty kokonaisuus. Miinoitteella pyritään ohjaamaan hyökkääjän liikettä puolustajan tehokkaalle tulietäisyydelle tai estämään hyökkääjältä tietyn alueen käyttö.

Miinoitetta suunniteltaessa otetaan huomioon maaston luonnollinen estearvo. Miinoitteet rakennetaan taistelusuunnitelman mukaisesti hyökkääjän todennäköisille kulku-urille. Miinoite on voitava myöhemmin paikantaa.

## Lähteet
Gräfendhron

**Gräfendhron** on kunta Bernkastel Wittlichin piirikunnassa Rheinland-Pfalzissa Saksassa. Siellä asui 120 ihmistä vuonna 2011. Kunnan pinta-ala on 3,13 neliökilometriä.

## Lähteet

## Aiheesta muualla

* Kotisivut
Miinaeste

**Miinaeste** on korkeintaan 100 metruä leveä ja 50 metriä syvä miinoite. Miinaesteiden torjunta-arvon mukaisesti määritetyt miinatiheydet ovat pysyviä miinoitteen koosta riippumatta.Miinaesteitä ovat
* telamiinaeste, miinatiheys 0,5–1 telamiinaa rintamametriä kohden
* pohjamiinaeste, miinatiheys 0,2–0,35 pohjamiinaa rintamametriä kohden
* lankamiinaeste, miinatiheys 0,2–0,3 lankamiinaa rintamametriä kohden

Miinaesteeseen voidaan asentaa muitakin miinatyyppejä esimerkiksi raivauksen vaikeuttamiseksi. Miinaesteellä pyritään tuottamaan miinoitteen läpäisevälle hyökkääjälle 30–50 prosentin tappiot.

## Lähteet
Telamiinaeste

**Telamiinaeste** on telamiinoista rakennettava 100 m leveä ja korkeintaan 50 m syvä miinoite. Telamiinaesteellä pyritään pysäyttämään hyökkääjän panssarivaunut ja ohjaamaan ne oman panssarintorjuntatulen ulottuville. Telamiinaesteellä estetään hyökkääjän panssarivaunujen päälleajo.

Telamiinaeste käsittää korkeintaan sata panssari- ja ajoneuvomiinaa, joista pohjamiinoja voi olla korkeintaan 20 %. Lisäksi voidaan käyttää enintään viittä kappaletta sakaramiinoja panssarimiinaa kohden. 10 % telamiinoista varustetaan vähintään 20 kg lisäpanoksilla. Lisäpanoksilla pyritään vaurioittamaan tai tuhoamaan hyökkääjän raivauspanssarivaunut.

## Lähteet
Lankamiinaeste

**Lankamiinaeste** on lankamiinoista rakennettava korkeintaan 100&nbsp;m leveä ja 50&nbsp;m syvä miinoite. Lankamiinaesteellä pyritään tuhoamaan jalkautunut hyökkääjä ja estämään sen peitteisen maaston hyväksikäyttö.

Lankamiinaesteessä on korkeintaan 30 lankamiinaa. Lisäksi este voi sisältää korkeintaan 10 panssari- tai ajoneuvomiinaa. Lankamiinana käytettävien putkimiinojen (PM 68, PM 43) sirpalevaikutus on 15&nbsp;m säteellä tappava ja 30&nbsp;m säteellä haavoittava.

Lankamiinaesteen lankamiinat rakennetaan 2–4 riviin. Rivien etäisyydet ovat 10–20 metriä. Rivit rakennetaan miinoittajapareittain. Ryhmänjohtaja valitsee miinoitettavat kohteet ja valvoo miinoittajaparien toimintaa. Valoisalla ryhmänjohtaja kykenee valvomaan kolmea miinoittajaparia, pimeällä kahta. Miinoittajaparin taistelijoista yksi on miinan kiinnittäjä ja toinen laukaisulangan vetäjä. Rakennettaessa on varottava, etteivät oksat, miinoittajien varusteet tai puista putoava lumi laukaise viritettyä miinaa. Miinoittaminen aikana miinoittajat siirtyvät aina miinoittamissuuntaan. Mikäli miinoittamisen aikana joudutaan hyökkäyksen kohteeksi, tulee myös silloin edetä aluksi miinoittamissuuntaan.

## Lähdeviitteet
Emmanuel Scheffer

**Emmanuel Scheffer** (, s. 2. helmikuuta 1924 – 28. joulukuuta 2012) oli Israelilainen jalkapallovalmentaja.
Hän oli kahdesti Israelin jalkapallomaajoukkueen päävalmentaja: Vuosina 1968–1970 ja 1978–1979. Hän johdatti Israelin toistaiseksi ainoan kerran Jalkapallon maailmanmestaruuskilpailuihin vuonna 1970.

## Lähteet
Newbuild

**Newbuild** on 808 State -yhtyeen esikoisalbumi, joka julkaistiin Creed Records -levymerkillä vuonna 1988. Tyyliltään se on acid housea. Levy uudelleenjulkaistiin Rephlex Recordsilla vuonna 1999, jolloin siitä tehtiin myös cd-versio.

## Kappaleet

# "Sync/Swim" &ndash; 6:20
# "Flow Coma" &ndash; 6:01
# "Dr. Lowfruit (4am Mix)" &ndash; 7:36
# "Headhunters" &ndash; 5:02
# "Narcossa" &ndash; 5:17
# "E Talk" &ndash; 4:01
# "Compulsion" &ndash; 5:22

## Kokoonpano

* Graham Massey
* Martin Price
* Gerald Simpson

## Aiheesta muualla

* Albumi yhtyeen sivuilla: 1 , 2 
* Albumi Discogs-sivustolla
Dániel Tőzsér

**Dániel Tőzsér** (s. 12. toukokuuta 1985) on unkarilainen jalkapalloilija. Szolnokissa syntynyt keskikenttäpelaaja on pelannut uransa aikana kotimaassaan ja ulkomailla seuraavissa ammattilaisseuroissa: 

* Debreceni VSC (2002–2003)
* Galatasaray SK (2003–2004) 
* Ferencváros (2004–2006)
* AEK Ateena (2006–)

Tőzsérin pelipaidan numerona kreikkalaisessa AEK Ateenassa on 88. Hän on edustanut Unkaria maajoukkueessa.
## Aiheesta muualla
* Dániel Tőzsér - magyarfutball.hu
Vanessa Marano

**Vanessa Nicole Marano** (s. 31. lokakuuta 1992 Los Angeles, Kalifornia, Yhdysvallat) on yhdysvaltalainen näyttelijä. Hän on näytellyt muun muassa televisiosarjoissa *[[Ilman johtolankaa]]*, *[[Gilmoren tytöt]]*, *[[Dexter]]* ja *[[The Comeback]]*. Marano näytteli televisiosarjassa *[[Vaihdokkaat]]* Bay Kennishiä vuosina 2011–2017. Hän on näytellyt myös vuonna 2008 ilmestyneessä tv-elokuvassa *[[The Clique]]*. Hänen sisarensa on näyttelijä Laura Marano.

## Filmografia

## Aiheesta muualla
*
Júlio César (jalkapalloilija, 1980)

**Júlio César da Silva e Souza** eli **Júlio César** (s. 26. helmikuuta 1980) on brasilialainen jalkapalloilija. Hän syntyi Itaguaíssa, Rio de Janeiron osavaltiossa.

Silva on pelannut ammattilaisuransa aikana seuraavissa seuroissa:

* Fluminense FC (1999–2002)
* FK Lokomotiv Moskova (2002–2003)
* CF Estrela da Amadora (2004)
* Gil Vicente FC (2004)
* AEK Ateena (2005–2008)
Jevgeni Lukjanenko

**Jevgeni Jurjevitš Lukjanenko** (, s. 23. tammikuuta 1985 Slavjansk-na-Kubani, Krasnodarin aluepiiri, Venäjän SFNT, Neuvostoliitto) on venäläinen seiväshyppääjä.

Lukjanenko sijoittui Osakan MM-kisoissa 2007 kuudenneksi tuloksella 581. Seuraavana vuonna hän voitti MM-kultaa Valencian sisäratojen MM-kisoissa tuloksella 590. Pekingin olympialaisissa Lukjanenko saavutti hopeaa tuloksella 585. 

Daegun MM-kilpailuissa Lukjanenko karsiutui loppukilpailusta. Lontoon olympialaisissa 2012 hän sijoittui neljänneksi.

Venäjän mestaruuden Lukjanenko on voittanut ulkoradoilla vuosina 2008, 2011 ja 2018 ja sisäradoilla vuosina 2008 ja 2019.

## Henkilökohtaiset ennätykset
### Ulkorata
* Seiväshyppy: 601 (2008)

### Sisärata
* Seiväshyppy: 590 (2008)

## Katso myös
* Luettelo kuusi metriä ylittäneistä seiväshyppääjistä

## Lähteet
Miinaryhmä

**Miinaryhmä** on enintään 50 metriä leveä ja syvä miinoite, jossa pyritään käyttämään useita miinalajeja. Miinaryhmän pääasiallinen tarkoitus on häiritä hyökkääjää ja tuottaa sen joukoissa epävarmuutta.

Miinaryhmässä on enintään 50 miinaa, joista lankamiinoja voi olla enintään viisi ja panssari- ja ajoneuvomiinoja on enintään kymmenen kappaletta. Panssari- ja ajoneuvomiinoista korkeintaan neljä voi olla pohjamiinoja.

Ajoneuvomiinoja sisältävien miinaryhmien pääasiallisia käyttökohteita ovat alueet panssaritorjuntatulen ulkopuolella tai sen katveissa sekä hyökkääjän panssarivaunujen mahdollisissa tuliasemissa. Lankamiinoja sisältäviä miinaryhmiä voidaan käyttää omien pesäkkeiden ja vartiopaikkojen suojana.

## Lähteet
Paha maa (albumi)

**Paha maa** on Kauko Röyhkän minialbumi vuodelta 1988. Se julkaistiin bonuksena vuonna 2000 *[[Mielummin vanha kuin aikuinen]]* -albumin CD-versiolla. ”Paha maa” on Röyhkän omien sanojen mukaan paras Nartun tekemä kappale. Tommi Vikstenin mielestä puolestaan ”Olen messias” on hänen Narttu-aikakautensa parhaimmistoa.

## Kappaleet
Sävellykset ja sanoitukset Kauko Röyhkä, paitsi A1 ”Paha maa” säv. Kauko Röyhkä ja Tommi Viksten / A2 ”Pois valoista” säv. Kauko Röyhkä ja Heikki Tikka / B2 ”Väärässä filmissä” säv. Kauko Röyhkä ja Heikki Tikka. Sovitukset Kauko Röyhkä & Narttu.

**A-puoli**
# 
# 
# 

**B-puoli**
# 
# 
# 

## Tekijät
### Muusikot
* Kauko Röyhkä – laulu
* Tommi Viksten – kitarat
* Mats Huldén – basso, tuotanto
* Heikki Tikka – rummut, koskettimet

### Muuta
* Äänitys: Juha Heininen / Millbrook Studio, lokakuu 1987

## Lähteet
Bilal al-Dziri

**Bilal al-Dziri** (myös *Billel Dziri*, ; s. 21. tammikuuta 1972 Alger) on algerialainen jalkapalloilija. Hän edustaa Algerian pääsarjassa pelaavaa USM Algeria. Al-Dziri on kuulunut muun muassa viidesti Algerian Cupin voittajajoukkueeseen. Hän on myös edustanut Algeriaa maajoukkueessa. 

Al-Dziri valittiin vuonna 2005 Algerian parhaaksi pelaajaksi.
Mutta, mutta

**Mutta, mutta** on Kauko Röyhkän minialbumi vuodelta 1989. Se julkaistiin bonuksena vuonna 2000 *[[Joko-tai]]*-albumin CD-versiolla.

## Kappaleet
Sävellykset ja sanoitukset: Kauko Röyhkä. Sovitukset: Narttu.

**A-puoli**
# 
# 

**B-puoli**
# 
# 
# 

## Tekijät
### Muusikot
* Pekka Gröhn: koskettimet, congat, falsettilaulu
* Heikki Tikka: rummut, taustalaulu, koskettimet; tuotanto
* Mats Huldén: basso, taustalaulu; tuotanto
* Tommi Viksten: kitarat
* Kauko Röyhkä: laulu
**sekä:**
* Hepa Halme: saksofonit

### Muuta
* Äänitys: Ari Hämäläinen, Jari Vainio, Timo Toikka / SoundLeader
* Kansi / kuvat: Kauko / Jani

## Lähteet
Jürgen Macho

**Jürgen Macho** (s. 24. elokuuta 1977) on itävaltalainen jalkapallomaalivahti. Hän syntyi Wienissä ja on pelannut kotimaansa lisäksi Englannissa, Saksassa sekä vuodesta 2007 AEK Ateenassa Kreikassa.

Macho on myös edustanut Itävaltaa jalkapallomaajoukkueessa.

## Lähteet
Æbelø

**Æbelø** on Tanskaan kuuluva asumaton saari Kattegatin salmessa. Se sijaitsee Fynin pohjoisrannikolla. Saaren pinta-ala on 2,09 neliökilometriä. Æbelø koostuu kahdesta saaresta, joita yhdistää kannas. Saaren toinen erikoispiirre on, että sen metsä häviää vähitellen veteen. Saaren pohjoispuolella puut kasvavat aivan rannassa, ja kun meri huuhtoo maata niiden alta, puut kaatuvat veteen.

Saari kuuluu luettelon mannervyöhykkeen luonnonmaantieteellisellä alueella olevista Euroopan yhteisön tärkeänä pitämistä alueista (Natura 2000).

## Lähteet

## Aiheesta muualla
* Kuvia saaresta
Ruostekurkkusirkku

**Ruostekurkkusirkku** (*Emberiza caesia*) on eteläeurooppalainen lintu, joka joskus harhautuu Suomeenkin.

## Koko ja ulkonäkö
Ruostekurkkusirkku on pienempi kuin lähisukulaisensa peltosirkku. Soidinasuisella koiraalla on  harmaa pää ja oranssit ”viikset”. Selkäpuoli on ruskea, voimakkaasti raidallinen, alapuoli on ruosteenruskea. Nokka on tukeva ja vaaleanpunainen. Ääni muistuttaa peltosirkun ääntä. 

## Levinneisyys
Ruostekurkkusirkku pesii Kreikassa, Turkissa, Kyproksella ja muissa Välimeren itäosan rantavaltioissa. Se on muuttolintu, joka talvehtii Sudanissa ja lähiympäristössä. Lintu on havaittu Suomessa hyväksytysti vuoden 2023 loppuun mennessä viidesti, viimeksi vuonna 2019.

## Elinympäristö
Ruostekurkkusirkku pesii rannikoilla ja saaristossa, aurinkoisilla kukkuloilla joilla on joitakin pensaita. 

## Ravinto
Ruostekurkkusirkut syövät siemeniä, sekä poikimisaikaan myös matoja, toukkia ja hyönteisiä.

## Lähteet
Herra presidentti

**Herra presidentti** on Kauko Röyhkä & Narttu -yhtyeen single vuodelta 1983.

## Kappaleet
Sävellykset ja sanoitukset Kauko Röyhkä, paitsi B2-san. Uuno Kailas. Sovitukset Kauko Röyhkä & Narttu.

**A-puoli**
# Herra presidentti

**B-puoli**
# Viiltäjä
# Kun olin kuollut

## Kokoonpano
* Mats Huldén – basso
* Riku Mattila – kitara
* Kauko Röyhkä – laulu
* Heikki Tikka – rummut

;Vierailevat muusikot
* Tiitta Spout – laulu (A1, B2)
* Marianne Wiik – laulu (A1)

;Tuotanto
* Markus Vikstedt – äänittäjä
* Peke – kansikuva

## Lähteet
Mohamed Salmeen

**Mohamed Salmeen** (; s. 4. marraskuuta 1980) on bahrainilainen jalkapalloilija. Hän pelaa Muharraq Club -joukkueessa Bahrainin pääsarjassa. Hän pelaa myös maajoukkuetasolla Bahrainin jalkapallomaajoukkueessa.

## Lähteet
Tarak Dhiab

**Tarak Dhiab** (; s. 15. heinäkuuta 1954) on tunisialainen entinen jalkapalloilija. Hänellä oli vuonna 1977 kunnia tulla valituksi vuoden afrikkalaiseksi pelaajaksi Roger Millan jälkeen ja ennen Karim Abdul Razakia.

Dhiab oli Tunisian jalkapallomaajoukkueen tunnettu jäsen. Hän pelasi muun muassa vuoden 1978 maailmanmestaruuskilpailuissa ja kesäolympialaisissa 1988. 

Pelaajauransa jälkeen Dhiab on toiminut muun muassa Al-Jazeera Sport urheilukanavan konsulttina. 16. joulukuuta 2011 hänet nimitettiin Tunisian urheilu ja nuoriso ministeriksi.

## Saavutukset
### Seurajoukkueissa
*Tunisian mestaruus (6): 1975, 1976, 1982, 1985, 1988, 1989
*Tunisian cup (5): 1978, 1979, 1980, 1986, 1989

### Maajoukkueessa
*Afrikan-mestaruuskilpailut
**4. sija: 1978

### Henkilökohtaiset
*Afrikan vuoden jalkapalloilija: 1977

## Lähteet
Karim Abdul Razak

**Karim Abdul Razak Tanko** (s. 5. syyskuuta 1956) on ghanalainen jalkapalloilija ja jalkapallovalmentaja. Hän syntyi Kumasissa ja pelasi uransa aikana useissa ammattilaisseuroissa niin kotimaassaan kuin ulkomaillakin.

Razak kuului Ghanan jalkapallomaajoukkueeseen, joka muun muassa voitti vuoden 1978 Afrikan-mestaruuskilpailut. Vuonna 1978 hänet nimitettiin Afrikan vuoden pelaajaksi. 

Peliuransa päätettyään Razak on toiminut valmennustöissä muun muassa Ghanan maajoukkueessa (2000) ja malilaisessa Stade Malien -seurassa (2000–2002). 

## Seurat
* Kumasi Cornerstones (1972–1975)
* Asante Kotoko (1975–1979, 1981–1982, 1985–1988)
* New York Cosmos (1979–1981)
* Al Ain FC (1982–1983)
* Arab Contractors (1983–1985) 
* Africa Sports (1988–1990)
Abdul Razak

**Abdul Razak** -nimisiä henkilöitä:

* Abdul Razak (s. 1992), norsunluurannikkolainen jalkapalloilija
* Ibrahim Abdul Razak (s. 1983), ghanalainen jalkapalloilija
* Karim Abdul Razak (s. 1956), ghanalainen jalkapalloilija ja jalkapallovalmentaja
Thomas N’Kono

**Thomas N’Kono** (s. 20. heinäkuuta 1955) on kamerunilainen jalkapalloilija, pelipaikaltaan maalivahti. Hän pelasi maajoukkueessa jalkapallon maailmanmestaruuskilpailuissa vuosina 1982, 1990 ja 1994. 

N’Kono pelasi ammattilaisseuroissa paitsi kotimaassaan, myös Espanjassa ja Boliviassa (Club Bolívar). Hänet valittiin Afrikan vuoden pelaajaksi kahteen otteeseen vuosina 1979 ja 1982. 

Gianluigi Buffonin sanotaan nimenneen poikansa N’Konon kunniaksi.

Kesäkuussa 2009 N’Konosta tuli Kamerunin maajoukkueen väliaikainen päävalmentaja Otto Pfisterin saatua potkut.  

Heinäkuussa N’Kono jätti tehtävänsä Paul Le Guenille. 

## Lähteet
Jääkiekon nuorten maailmanmestaruuskilpailut 1984

**Jääkiekon nuorten maailmanmestaruuskilpailut 1984** olivat kahdeksannet viralliset alle 20-vuotiaiden maailmanmestaruuskilpailut.

Maailmanmestaruuskilpailut järjestettiin Ruotsissa Norrköpingissä ja Nyköpingissä. Maailmanmestaruuden voitti toisen kerran perättäin Neuvostoliitto. Suomi saavutti hopeaa ja Tšekkoslovakia pronssia.

Kisojen pistepörssin voitti Suomen Raimo Helminen, jonka tehopisteet 11+13 olivat uusi turnausennätys. Helmisen ennätyksen rikkoi vasta Peter Forsberg vuonna 1993. Helminen valittiin myös kisojen tähdistökentällisen keskushyökkääjäksi. Muut valitut olivat Neuvostoliiton maalivahti Jevgeni Belošeikin, puolustaja Aleksei Gusarov ja laitahyökkääjä Nikolai Borštševski sekä Tšekkoslovakian puolustaja František Musil ja laitahyökkääjä Petr Rosol.

## Turnaus

Sveitsi putosi B-sarjaan.

## Pistepörssi

## Palkinnot
### Kansainvälisen jääkiekkoliiton IIHF:n valitsemat turnauksen parhaat pelaajat
***Paras maalivahti:**  Allan Perry
***Paras puolustaja:**  Aleksei Gusarov
***Paras hyökkääjä**  Raimo Helminen

### Turnauksen tähdistökentällinen
***Maalivahti:**  Jevgeni Belošeikin
***Puolustajat:**  Aleksei Gusarov,  František Musil
***Hyökkääjät:**  Petr Rosol,  Raimo Helminen,  Nikolai Borštševski

## Lopputulokset

 **A-sarja**

 **B-sarja**

 **C-sarja**

## Lähteet
* TSN:n artikkeli turnauksesta 
* Passionhockey.com: IIHF U20 1984 
* Hockeyarchives: IIHF U20 1984 

### Viitteet
Lakhdar Belloumi

**Lakhdar Belloumi** (; s. 29. joulukuuta 1958) on algerialainen entinen jalkapalloilija. Hän oli Algerian jalkapallomaajoukkueen tunnettu jäsen, joka pelasi muun muassa kesäolympialaisissa 1980 sekä maailmanmestaruuskilpailuissa 1982 ja 1986. 

Belloumi vietti pääosan urastaan kotimaassaan. Hänet valittiin Afrikan vuoden jalkapalloilijaksi 1981.
M/S MN Eider

**M/S MN Eider** () on ranskalaisen Compagnie morbihannaise et nantaise de navigationin omistama ro-ro-rahtialus. Alus on rakennettu vuonna 1989 Ulsanissa, Etelä-Koreassa. Alus on rekisteröity Ranskan lipun alle ja sen kotisatama on Marseille. Nykyään ranskalainen Compagnie Maritime Nantaise liikennöi MN Eiderillä.

## Tekniset tiedot

Pituutta MN Eiderillä on 157,67 metriä, leveyttä 25,33 metriä ja syväys on 8,5 metriä. Laivan koko tilavuus (bruttovetoisuus GT) on 20&nbsp;685. Aluksen kuollut paino eli kantavuus on 12&nbsp;830 tonnia. Aluksen lastikapasiteetti on 2&nbsp;170 kaistametriä. Laivan huippunopeus on 19 solmua.

Laivan pääkoneina on kaksi Wärtsilän dieselmoottoria, jotka yhdessä kehittävät 8&nbsp;145 kilowatin tehon.

### Alustyyppi

MN Eider on ro-ro-alus (*roll on roll off*), eli sen lastaus tapahtuu perästä pyörien päällä ilman nosturia. Ro-ro-alus on kaikkein kilpailukykyisin ratkaisu nopeutta vaativissa ja lyhyissä kuljetuksissa, sillä se on nopea lastata ja purkaa. Rahtitilaan jää aina paljon käyttämätöntä tilaa, minkä vuoksi aluksia ei juuri valtameriliikenteessä käytetä.

## Käyttöhistoria

30. syyskuuta 1989 alus laskettiin vesille ja myöhemmin samana vuonna se luovutettiin Andrew Weir Shipping Ltd:n omistukseen, joka rekisteröi sen Mansaaren lipun alle nimellä *Baltic Eider*. Kotisatamaksi tuli Douglas. Tämän jälkeen Finanglia aloitti liikennöinnin aluksella Suomen ja Britannian välillä. Vuonna 1990 alus aikarahdattiin Britannian puolustusministeriön käyttöön kuljettamaan sotavarusteita Persianlahdelle. Myöhemmin samana vuonna alus siirtyi Finncarriersin (Finnlines) liikenteeseen reitille Turku–Helsinki–Hamina–Felixstowe–Terneuzen–Antwerpen.

Joulukuussa 1998 Harren & Partners Schiffahrts GmbH osti Baltic Eiderin ja rekisteröi sen Saksan lipun alle. Omistajanvaihdoksen jälkeen alus jatkoi yhä Finncarriersin liikenteessä. 2. tammikuuta 1999 alus siirtyi reitille Helsinki–Hamina–Felixstowe–Amsterdam. 5. toukokuuta 2001 aluksen ollessa matkalla Tanskan länsirannikolla, syttyi konehuoneessa tulipalo. Siksi alus jouduttiin hinaamaan Saksan Cuxhaveniin. Korjaustyöt tehtiin Hampurissa. Tammikuussa 2003 laiva siirtyi reitille Helsinki–Hamina–Felixstowe–Zeebrugge–Amsterdam. Joulukuun lopulla 2004 alus siirtyi Harpa Shipping m/v Palau Ltd:n omistukseen ja samalla Finnlines lopetti aluksen rahtaamisen. Helmikuussa 2005 alus siirtyi Compagnie morbihannaise et nantaise de navigationin omistukseen ja Ranskan lipun alle nimellä *MN Eider*. Kotisatamaksi tuli Marseille.

## Lähteet

## Aiheesta muualla
*Fakta om Fartyg – M/S Baltic Eider 
*MN Eider Compagnie Maritime Nantaisen sivuilla
Martin tom Dieck

**Martin tom Dieck** (s. 17. joulukuuta 1963 Oldenburg) on saksalainen sarjakuvataiteilija. Hän asuu ja työskentelee Hampurissa. Syksystä 2009 alkaen hän on toiminut Folkwang-taideyliopistossa kuvitustaiteen professorina.

Martin tom Dieck opiskeli kuvataidetta Hampurin taideteollisessa ammattikorkeakoulussa vuosina 1986–1992. Hänen esikoisteoksensa oli lähes 300-sivuinen sarjakuvateos *Der unschuldige Passagier* vuonna 1993. Hän on julkaissut avantgardistisia sarjakuvia saksalaisissa ja ranskalaisissa lehdissä, ja hänen kirjojaan on julkaistu molemmissa maissa. Hänen esikoisteoksensa on suomennettu nimellä *Viaton matkustaja*. Dieck vieraili Suomessa Helsingin sarjakuvafestivaaleilla vuonna 2008.
__NOTOC__
## Palkintoja
* Max-und-Moritz-Preis 1994 (teoksesta *Viaton matkustaja*)
* Max-und-Moritz-Preis 2000 
* Prix de l’école supérieure de l’image 2005 (Angoulêmen kansainväliset sarjakuvafestivaalit).

## Teoksia
* *Der unschuldige Passagier* (1993), Arbeitskreis Stadzeichner Verlag.
* *L’oud silencieux* (1996), L’Association.
* *Hundert Ansichten der Speicherstadt* (1997), Arrache Cœur.
* *Salut, Deleuze!* (1998), Fréon (yhdessä Jens Balzerin kanssa).
* *Die schweigende Laute* (2000), Reprodukt.
* *Le Visage de l’autre* (2001), Seuil (yhdessä Emmanuel Lévinasin kanssa).
* *Monsieur Lingus' Wissen über Wasser* (2001), Reprodukt.
* *Neue Abenteuer des unglaublichen Orpheus: Die Rückkehr von Deleuze* (2001), Arrache Cœur.
* *Viaton matkustaja*. Suomentanut Markus Lång. Daada Books 2008. 
* *Vortex* (2006), Frémok.

## Lähteet

## Aiheesta muualla
* Martin tom Dieckin kotisivu 
*  Goethe-Institut 
* lambiek.net 
* Contours
Nokisorsa

**Nokisorsa** (*Anas rubripes*) on pohjoisamerikkalainen sorsalaji.

## Koko ja ulkonäkö

Nokisorsa on 53–61&nbsp;cm pitkä. Nokisorsalla on tumma vartalo, vaaleampi pää ja kaula, oranssit jalat ja tummat silmät. Sillä on purppuransininen tai turkoosi siipipeili, jossa on kapea ja epäselvä, likaisenvalkea takareuna. Nokka on kellanvihreä, ja naaraalla nokanharja on hieman tummempi kuin koiraalla.

## Levinneisyys
Nokisorsat elävät Pohjois-Amerikassa Kanadasta Meksikoon ja Bermudalle. Niitä harhautuu säännöllisesti Länsi-Eurooppaan. Maailmassa arvioidaan olevan noin 400&nbsp;000 nokisorsaa.

Nokisorsa on havaittu Suomessa hyväksytysti vuoden 2024 loppuun mennessä kahdesti, vuosina 2004 ja 2024.

## Ravinto
Nokisorsa on kaikkiruokainen ja makeilla vesillä syö pääasiassa kasvimateriaalia mukaan lukien siemeniä, lehtiä, juuria ja marjoja sekä vuorovesialueilla simpukoita, etanoita, pieniä äyriäisiä ja niveljalkaisia.

## Lähteet
Pikkulapasotka

**Pikkulapasotka** (*Aythya affinis*) on pieni, kokonaan sukeltava pohjoisamerikkalainen sorsalintu, joka joskus harhautuu Eurooppaan. Se on havaittu ensimmäisen kerran Suomessa vuonna 2004.

## Koko ja ulkonäkö
Pikkulapasotkan erottaminen lapasotkasta on vaikeaa. Tärkeimmät erot ovat pään ja nokan muoto: lapasotkan pää on korkein silmän kohdalta, pikkulapasotkan korkein kohta on silmän takana. Yksi erottava tekijä on linnun pituus: pikkulapasotka on vain 38–45&nbsp;cm pitkä, kun lapasotka on 40–51&nbsp;cm. Molemmille mainitaan siipien kärkiväliksi 75&nbsp;cm ja painoksi noin 700 grammaa.

Myös pään kiilto auttaa joskus lajin tunnistamisessa: pikkulapasotkan punasävyä vastaa lapasotkan vihreä sävy. 
Koiraalla on hyvin tumma kaula ja pää, joka kiiltää hyvässä valossa punertavansävyisenä, valkea vatsa sekä harmaa selkä. Lisäksi sillä on sininen nokka ja keltaiset silmät. Naaras muistuttaa enemmän tukkasotkaa, mutta nokan tyvessä on usein enemmän valkeaa, poskella selvempää vaaleaa kuviointia ja selässä harmaa ”huurteinen” väritys.

## Levinneisyys ja elinympäristö
Pikkusotkan pesimäaluetta ovat järvet ja suolammet Alaskassa ja Kanadan länsiosissa. Laji muuttaa talveksi avoimen Tyynenmeren tuntumaan aina Keski- ja Etelä-Amerikkaan asti.

## Lisääntyminen
Pikkulapasotka pesii maassa lähellä rantaa, joskus harvoissa yhdyskunnissa. Munia on tavallisesti 8–11 kappaletta. Poikaset menevät pian veteen kuoriutumisen jälkeen ja ovat emon hoitamia mutta ruokkivat itsensä ja ovat 47-54 päivän ikäisiä ensimmäisen lennon aikaan.

## Ravinto
Pikkulapasotka syö nilviäisiä kuten simpukoita ja etanoita sekä vesihyönteisiä ja äyriäisiä ja kasvimateriaalia kuten suolilevien, vitojen ja sarojen varsia ja lehtiä sekä siemeniä.

## Lähteet

## Aiheesta muualla
*
Tim Krul

**Timothy Michael ”Tim” Krul** (s. 3. huhtikuuta 1988 Haag, Etelä-Hollannin provinssi, Alankomaat) on alankomaalainen uransa päättänyt jalkapalloilija, pelipaikaltaan maalivahti.

## Seurajoukkueura
Krul pelasi vuosina 2001–2005 ADO Den Haagissa. Hän siirtyi vuonna 2005 Newcastle Unitediin, jossa hän teki aikuistason debyyttinsä 29. heinäkuuta 2006.

Krul lainattiin skotlantilaiseen Falkirk FC:iin 3. elokuuta 2007; alun perin sopimuksen oli määrä umpeutua 1. tammikuuta 2008, mutta sitä päätettiin jatkaa kauden loppuun.

Tim Krul pelasi lainasopimuksella myös Ajaxissa, AZ:ssa ja Brightonissa, jonne hän siirtyi myöhemmin pysyvällä siirrolla. Krul siirtyi heinäkuussa 2018 ilmaiseksi Norwichiin, kun hänen sopimuksensa Brightonin kanssa oli päättynyt. Kesällä 2023 hän siirtyi tuolloin Valioliigassa pelanneeseen Lutoniin.  

Syyskuussa 2025 Krul ilmoitti lopettavansa ammattilaisuransa.

## Maajoukkueura
Krul edusti Alankomaita nuorten sekä vuodesta 2011 aikuisten maajoukkueissa. Hän pelasi alle 17-vuotiaiden maajoukkueessa vuonna 2005 kaikki viisi ottelua joukkueen saavuttaessa hopeaa EM-kilpailuissa ja kaikki kuusi ottelua maan saadessa pronssia MM-kilpailuissa. Hän istui kaikki ottelut vaihtopenkillä Alankomaiden voittaessa alle 21-vuotiaiden Euroopan-mestaruuden 2007.

Krul pelasi ensimmäisen ottelunsa Alankomaiden jalkapallomaajoukkueessa ystävyysottelussa Brasiliaa vastaan kesäkuussa 2011. Vuoden 2014 MM-kisojen puolivälierien ottelussa Alankomaat–Costa Rica hänestä tuli ensimmäinen maalivahti, joka on arvokisoissa vaihdettu sisään vain rangaistuslaukauskilpailua varten. Hän torjui rangaistuspotkukilpailussa kahdesti ja auttoi Alankomaat välieriin. Hän ei saanut turnauksessa enempää peliaikaa, eikä yhtään EM-kilpailuissa 2012 ja 2020. Lokakuun 2015 jälkeen hänellä oli maaotteluissa lähes viiden vuoden tauko, kunnes hän palasi maajoukkueeseen lokakuussa 2020. Krul pelasi viimeiseksi jääneen maaottelunsa 2. kesäkuuta 2021 Skotlantia vastaan.

## Lähteet
* http://www.transfermarkt.co.uk/en/tim-krul/profil/spieler_33027.html?from=direktErgebnis

### Viitteet
Franco Baldini

**Franco Baldini** (s. 3. lokakuuta 1960 Reggello, Italia) on italialainen entinen jalkapalloilija ja nykyinen jalkapallovaikuttaja.

## Ura
Baldinin pelaajaura oli vaatimaton. Hän pelasi keskikentällä edustaen muun muassa Baria ja Bolognaa.

Baldini nimitettiin AS Roman urheilutoimenjohtajaksi vuonna 1999. Capello toimi tuolloin seuran päävalmentajana. Baldinin aikana Roma hankki muun muassa Gabriel Batistutan, Emersonin ja Walter Samuelin. Seura voitti Capellon ja Baldinin johdolla Italian-mestaruuden vuonna 2001. Capello jätti Roman vuonna 2004. Baldini erosi tehtävästään seuraavana vuonna.

Vuonna 2006 Capello nimitettiin Real Madridin päävalmentajaksi ja Baldini tekniseksi sihteeriksi. Seura voitti Espanjan-mestaruuden vuonna 2007. Capello sai kuitenkin potkut Real Madridista kauden jälkeen. Myös Baldini jätti tuolloin seuran.

Vuonna 2007 Capello nimitettiin Englannin maajoukkueen päävalmentajaksi. Baldini liittyi tuolloin Englannin valmennusryhmään. Myöhemmin Baldini työskenteli AS Roman toimitusjohtajana.

Baldini aloitti kesäkuussa 2013 Tottenhamin teknisenä johtajana.

## Lähteet
Ray Jones

**Raymond Barry Bankote "Ray" Jones** (28. elokuuta 1988 – 25. elokuuta 2007) oli brittiläinen jalkapalloilija. Hän syntyi Newhamissa, Lontoossa, ja pelasi ammattilaisurallaan Queens Park Rangersissa vuosina 2006–2007. 

Jones myös edusti Englantia alle 19-vuotiaiden maajoukkueessa. Hän kuoli liikenneonnettomuudessa kotiseudullaan Lontoon Newhamissa, tarkemmin East Hamissa, vain 18 vuoden ikäisenä.
The Very Best of Saxon: 1979–1988

**The Very Best Of Saxon: 1979–1988** on heavy metal -yhtye Saxonin vuonna 2007 julkaistu kokoelma. Se koostuu kolmesta levystä, joille on koottu Saxonin parhaita kappaleita vuosien 1979 ja 1988 väliltä. 
__NOTOC__
## Kappaleet
Kappaleiden järjestys voi vaihdella painoksesta riippuen.

### CD 1
# Wheels of Steel 
# Stand Up and Be Counted 
# 747 (Strangers in the Night) 
# See the Light Shining 
# Suzie Hold On 
# Judgement Day (live)
# Motorcycle Man 
# Street Fighting Gang 
# Backs to the Wall 
# Militia Guard 
# Big Teaser 
# Rainbow Theme 
# Frozen Rainbow 
# Stallions of the Highway 
# Strong Arm of the Law 
# Taking Your Chances 
# Dallas 1 PM 
# And the Bands Played on 

### CD 2
# Hungry Years 
# Heavy Metal Thunder 
# Never Surrender 
# 20,000 Ft 
# Midnight Rider 
# Princess of the Night 
# Fire in the Sky 
# Motorcycle Man (live)
# 747 (Strangers in the Night) (live)
# Strong Arm of the Law (live)
# 20,000 Ft (live)
# Wheels of Steel (live)
# Dallas 1 PM (Live at the Hammersmith Odeon)
# Midnight Rider (Live at the Hammersmith Odeon)
# Power and the Glory
# Nightmare
# Midas Touch
# Redline

### CD 3
# Sailing to America 
# A Little Bit of What You Fancy 
# Do It All for You 
# Just Let Me Rock 
# Crusader 
# Back on the Streets 
# Live Fast Die Young 
# Rock 'n' Roll Gypsy 
# Krakatoa 
# Waiting for the Night 
# Chase the Fade 
# Rock the Nations 
# Northern Lady 
# Everybody Up (live) 
# Ride Like the Wind 
# Red Alert 
# I Can't Wait Anymore 
# Broken Heroes

## Aiheesta muualla
* 
*
Ákos Buzsáky

**Ákos Buzsáky** (s. 7. toukokuuta 1982) on unkarilainen jalkapalloilija, joka edustaa Englannin mestaruussarjassa pelaavaa Barnsleytä lainasopimuksella Portsmouthista. Hänen pelipaikkansa on keskikenttäpelaaja.

Buzsákyn aiempia seuroja ovat MTK Hungária FC, FC Porto, Associação Académica de Coimbra – OAF, Plymouth Argyle sekä Queens Park Rangers. Hän on edustanut Unkaria maajoukkueessa. 

Buzsáky voitti muun muassa FC Porton kanssa UEFA Cupin vuonna 2003.

Buzsáky teki ensimmäisen valioliigamaalinsa vapaapotkusta ottelun 45. minuutilla 21. tammikuuta 2012 pelatussa ottelussa QPR–Wigan, joka päättyi 3–1. 

## Lähteet
* 
*
Dexter Blackstock

**Dexter Anthony Titus Blackstock** (s. 20. toukokuuta 1986) on brittiläinen jalkapalloilija. Hän pelaa Queens Park Rangers FC:ssa paitansa pelinumerona 9.

Oxfordissa syntynyt Blackstock on aiemmin pelannut muun muassa Southampton FC:ssa. Hän pelasi myös Englannin alle 21-vuotiaiden maajoukkueessa. Aikuisissa hän on esiintynyt Antigua ja Barbudan jalkapallomaajoukkueessa.

## Lähteet
Tandjilé

**Tandjilé** on yksi Tšadin 22 hallinnollisesta alueesta. Se on muodostettu aluehallinnon uudistuksessa 2002 entisen Tandjilén prefektuurin tilalle. Vuonna 2008 alueella oli noin 650&nbsp;000 asukasta. Kuten muuallakin Tšadissa, väestö kasvaa nopeasti – 15 vuotta aiemmin asukkaita laskettiin 453&nbsp;854.

Alueen pääkaupunki on Laï.
## Lähteet
Valuuttamarkkinahuijaus

**Valuuttamarkkinahuijaus** () on mikä tahansa huijaus, jossa yksittäisiä sijoittajia pyritään harhauttamaan saamalla heidät uskomaan, että heillä on mahdollisuus suuriin voittoihin kansainvälisillä valuuttamarkkinoilla. Valuuttasijoittaminen on Yhdysvalloissa eräs yleisimmistä huijauksen muodoista. Wall Street Journal -lehden mukaan yksittäinen valuuttamarkkinahuijauksen uhri häviää keskimäärin noin 15&nbsp;000 dollaria.

Tyypillisessä valuuttamarkkinahuijauksessa sijoittajille voidaan luvata kymmenien tuhansien dollarien voittoja vain viikoissa tai kuukausissa niinkin pienellä alkusijoituksella kuin viisituhatta dollaria. Usein mitään osaa huijattujen rahoista ei sijoiteta valuuttamarkkinoille, vaan rahat siirtyvät suoraan huijareiden hyödyksi.

Kansainväliset valuuttamarkkinat ovat nollasummapeliä tarkoittaen, että mitä tahansa yksi yksittäinen sijoittaja voittaa, joku toinen häviää, lukuun ottamatta sitä, että välityspalkkiot ja muut kustannukset vähennetään kaikkien sijoittajien tuloksesta. Teknisesti valuuttamarkkinat ovatkin negatiivisen summan peliä.

Valuuttamarkkinahuijaukset voivat sisältää asiakastilien pumppaamista komissioiden luomiseksi, suuria voittoja mahdollistavien ohjelmistojen myymistä, väärin hoidettuja valuuttasijoitustilejä, harhaanjohtavaa mainontaa ja markkinointia, ponzi-huijauksia ja suoranaisia petoksia. Valuuttamarkkinahuijaukseen voivat syyllistyä myös valuuttamarkkinavälittäjät, jotka esittävät, että valuuttamarkkinoille sijoittaminen takaisi korkeita tuottoja alhaisella riskillä.

## CTCF:n varoitukset valuuttamarkkinahuijauksen varalle

Commodity Futures Trading Commission on listannut yhdeksän varoitussignaalia valuuttamarkkinahuijauksen varalle:
:1. Pysy poissa mahdollisuuksista, jotka vaikuttavat liian hyviltä ollakseen totta.
:2. Vältä yhtiöitä, jotka ennustavat tai takaavat suuria voittoja.
:3. Älä tee kauppaa yhtiöiden kanssa, jotka lupaavat taloudellisten riskien olevan pieniä tai väittävät, että niitä ei ole olemassa.
:4. Älä käy kauppaa limiitillä (), ellet ymmärrä mitä se tarkoittaa.
:5. Kyseenalaista yritykset, jotka väittävät sijoittavansa rahansa pankkien välisille markkinoille ().
:6. Ole varovainen lähettäessäsi rahaa Internetin yli, vaikkakin postitse.
:7. Valuuttamarkkinahuijaukset kohdistetaan usein etnisiin vähemmistöihin.
:8. Varmistu, että saat tiedot yrityksen tuotoista.
:9. Älä käy kauppaa kenenkään kanssa, joka ei kerro sinulle taustoistaan.

## Lähteet
Bart Johnson

**Barton "Bart" Robert Johnson** (s. 13. joulukuuta 1970 Hollywood, Kalifornia, Yhdysvallat) on yhdysvaltalainen näyttelijä. Hänen tunnetuimpia rooleja on koripallojoukkueen valmentaja Jack Bolton elokuvissa High School Musical, High School Musical 2 ja High School Musical 3. Hän on naimisissa Robyn Livelyn kanssa.

## Aiheesta muualla
*
Alopaeus (suku)

**Alopaeus** [alopeːus] (,*Alopeus*) on itäsuomalainen pappis- ja virkamiessuku, jonka jäsenet ovat kohonneet merkittäviin asemiin myös Venäjän palveluksessa. Suvun vanhin tunnettu jäsen *Tuomas Kettunen* asui Naukkarilassa Kerimäellä 1500-luvulla. Jotkut suvun jäsenet ovat palauttaneet nimen muotoon **Kettunen** tai **Tuomas-Kettunen**.

Tuomas Kettusen poika Andreas Thomae Kettunius (mainitaan 1578) oli Jääsken kappalaisena, ja tämän poika Bartholdus Andrae Kettunius (k. 1634) Jääsken kirkkoherrana 1612. Hänen pojanpoikansa Jääsken kappalainen Magnus Kettunius (k. 1692) otti neljän veljensä kanssa 1600-luvun lopulla nimen Alopaeus (kreik. *alopeks*, kettu); muuan toinen sukuhaara omaksui nimen Norrgren.

Johan Andersson Alopaeus aateloitiin vuonna 1772 ja hän otti käyttöön sukunimen Nordenswan.

## Suvun jäseniä
* Samuel Alopaeus (1721–1793) oli suomalainen pappi ja mineralogi
* Johan Alopaeus (1731–1811), aateloitiin vuonna 1772 nimellä Nordenswan
* Magnus (Maximilian) Alopeus (1748–1822), Venäjää palvellut diplomaatti, todellinen salaneuvos
* David Alopeus (1769–1831), Venäjää palvellut diplomaatti ja todellinen salaneuvos, Magnus Alopeuksen veli, kreivi
** kreivi Fredrik Alopaeus (1810–1862), suomalainen kenraali Venäjän armeijassa, Davidin poika 
* Magnus Jacob Alopaeus (1743–1818), Porvoon piispa 1809–1818 
** Pehr Johan Alopaeus (1773–1814), sivistyshistorioitsija, koulumies, Magnus Jakob Alopaeuksen poika
*** Magnus Erik Alopaeus (1806–1874), lääninrovasti, teologian kunniatohtori, valtiopäivämies, Pehr Johan Alopaeuksen poika
**** Johan Magnus Alopaeus (1837–1913), opettaja, rehtori ja samomalehden toimittaja, Magnus Erik Alopaeuksen poika
**** Gerhard Pehr Alopaeus (1849–1926), juristi, valtiopäivämies ja Mikkelin pormestari, Magnus Erik Alopaeuksen poika
***** Ivar Gerhard Alopaeus (1879–1931), juristi, pankinjohtaja ja Viipurin oikeuspormestari, Gerhard Pehr Alopaeuksen poika
***** Erik Alopaeus (1883–1923), eduskunnan ensimmäinen oikeusasiamies, Gerhard Pehr Alopaeuksen poika
**** Ivar Gabriel Alopaeus (1855–1918), juristi ja Haminan pormestari, Magnus Erik Alopaeuksen poika
** Magnus Alopaeus (1775–1843), opettaja, pappi ja professori, Aurora-seuran jäsen, Magnus Jakob Alopaeuksen poika
* Jakob Alopaeus (1812–1882), tykistönkenraali
* Jutte Alopaeus (s. 1870), suomalainen lastenkirjailija
* Carl Henrik Alopaeus (1825–1892), Porvoon piispa 1885–1892
* Erik Tuomas-Kettunen (1916–2001), vuorineuvos, kirjailija
* Marianne Alopaeus, o.s. Rosenbröijer (1918–2014), suomenruotsalainen kirjailija
* Valpuri Alopaeus (1919–1969), kirjallisuuden suomentaja
* Veli Tuomas-Kettunen (1932–2015), lavastaja, kuvataiteilija
* Marja Alopaeus (s. 1945), kirjallisuuden suomentaja

## Lähteet
Itsereflektio

**Itsereflektioksi** kutsutaan oppimisen psykologiassa mietiskelyä, harkintaa, heijastusta, jonka avulla oppija heijastaa oppimansa käsityksen näkyviin, jotta sitä voi paremmin tarkastella ja tarvittaessa muuttaa. Reflektiossa oppija tarkastelee ja käsittelee uusia kokemuksiaan voidakseen muodostaa uutta tietoa tai uusia näkökulmia aikaisempiin tietoihinsa.

Reflektiivinen oppija on vuorovaikutuksessa sekä ympäristönsä että itsensä kanssa. Hän arvioi oppimistehtävän vaikeutta ja sen vaatimuksia suhteessa itseensä. Reflektio pitääkin sisällään myös affektiivisia, tunteisiin ja arvoihin liittyviä osia.

## Katso myös

* Introspektio

## Lähteet
Lee Camp

**Lee Camp** (s. 22. elokuuta 1984) on brittiläinen jalkapalloilija. 

Camp pelasi vuosina 2002–2007 Derby Countyssa; nykyinen seura on Norwich City. Lisäksi hän on ollut lainassa Burton Albionissa, Norwich Cityssä, Queens Park Rangersissa sekä Nottingham Forestissa, joista kahteen viimeisimpään hän siirtyi pysyvästi laina-aikojen jälkeen.

Camp pelasi aikoinaan Englannin alle 21-vuotiaiden maajoukkueessa, mutta edustaa nykyisin Pohjois-Irlantia.
Angelo Balanta

**Angelo Balanta** (s. 1. heinäkuuta 1990 Bogotá) on kolumbialainen jalkapalloilija. Hän aloitti ammattilaisuransa kaudella 2007–2008; sopimus Queens Park Rangersin kanssa on alustavasti voimassa vuoteen 2010.

Balantan pelipaidan numero on 36.
Donald in Cold Shadow

**Donald in Cold Shadow**, tunnetaan myös nimillä **Donald in Maui Mallard** ja **Maui Mallard in Cold Shadow**, on vuonna 1995 ilmestynyt Eurocomin kehittämä ja Disney Interactiven julkaisema videopeli. Se julkaistiin Microsoft Windowsille, Game Boylle, Super NESille ja Mega Drive/Genesis-konsolille. Pelissä seikkailee Aku Ankan näköinen ja tapainen Maui Mallard, joka on etsivä, mutta voi noitatohtorin ansiosta muuttua ninjaksi, Cold Shadow’ksi.

## Juoni
Pelissä käydään läpi kahdeksan tasoa, tarkoituksena pelastaa mutasorsien idoli nimeltään Shabuhm. He kutsuvat paikalle loppuunpalaneen, räikeäpukuisen ankan, jonka on tarkoitus pelastaa Shabuhm noitatohtorilta.

## Tasot
* *Mojo-kartano* on vanha kartano täynnä yllätyksiä, salaovia ja kummittelevia tarjoilijoita. Tason lopuksi Maui kohtaa jättiläishämähäkin.
* *Ninjojen koulukoti*, jossa Maui saa voimansa muuttua ninjaksi.
* *Mudrake Mayhem*, jossa on ilkeät olympialaiset.
* *Mauin uhraus*, jossa Maui pääsee tulivuoreen.
* *Ankkuustesti*, jossa mennään kovaa puissa ja taistellaan Sammakkopomoa vastaan.
* *Tapaus lentävä ankka*, jossa ollaan veden alla laivan hylyssä.
* *Kuolleiden valtakunta* on paikka, jossa Quakoon sielu pelastetaan.
* *Mojo-linnake*, jossa Maui tapaa pääpahiksen, noitatohtorin.

## Lähteet

## Aiheesta muualla
* 
*
Medicinmannen

**Medicinmannen** on vuonna 2005 tehty ruotsalainen televisiosarja, jonka on luonut Jens Dahl. Se esitettiin ensimmäisen kerran 25. syyskuuta 2005 TV4:llä Ruotsissa. Sarja on genreltään jännitysdraama, ja sen ovat ohjanneet Daniel Lind Lagerlöf ja Kjell Sundvall.

Sarjan ensiesityksen näki Ruotsissa lähes kaksi miljoonaa katsojaa.

## Juoni
Martin Holst on lääkeyhtiö Holst Medicalsin toimitusjohtaja. Juuri ennen kuin yhtiön uusi masennuslääke, Zylomin, on tulossa lanseeratuksi, yhtiön varastoon murtaudutaan ja sieltä varastetaan pallumite-nimistä ainetta, jota tarvitaan Zylominin valmistukseen. Pian sen jälkeen Martinin poika Jonas kidnapataan. Martin yrittää saada poikansa takaisin ja selvittää, ketkä ovat murron takana.

## Rooleissa
Washington National Cathedral

**Washington National Cathedral** (virallisesti *Cathedral Church of Saint Peter and Saint Paul in the City and Diocese of Washington*) on katedraali Yhdysvaltain pääkaupungissa Washingtonissa. Se on maailman kuudenneksi ja Yhdysvaltain toiseksi suurin kirkkorakennus. Kirkko kuuluu Yhdysvaltain episkopaaliselle kirkolle.

Arkkitehti George Frederick Bodleyn suunnitteleman katedraalin rakennustyöt käynnistettiin vuonna 1907 peruskiven muurauksella presidentti Theodore Rooseveltin läsnä ollessa. Rakennustyöt kestivät noin 80 vuotta: ne saatiin lopullisesti päätökseen vuonna 1990. Katedraalia rahoittaa ja ylläpitää Protestant Episcopal Cathedral Foundation.

Katedraali lisättiin Yhdysvaltain historiallisten kohteiden kansallisrekisteriin 1974. Katedraalissa vierailee vuosittain noin 700&nbsp;000 kävijää.

## Katedraali fiktiossa

Washington National Cathedral esiintyy erittäin vähän fiktiossa; tunnetuin lienee Clive Cusslerin kirjassa *[[Hurrikaanin silmässä]]* jonka loppusivuilla vietetään päähenkilö Dirk Pittin ja hänen elinikäisen naisystävänsä Loren Smithin häitä juuri tässä kirkossa.

## Lähteet

## Aiheesta muualla

* Viralliset sivut .